Esimene kogemus oli nii üllatav, et ma ei osanud esialgu kohe reageeridagi. Nimelt õhtul sõbranna juurest taksoga koju sõites tegi taksojuht mulle muu jutu sees vihjava ettepaneku, et kas ma ei tahaks raha eest hakata meestele teenuseid osutama. Olin nii ehmatanud, et osanud sellele midagi vastata, viisin jutu üldistel teemadel edasi ja jätsin asja sinnapaika, kuhu see jäigi.  Igaveseks. Sõidan selle takso ja taksojuhiga siiamaani, nüüd juba peaaegu kokku 10 aastat, oleme leidnud ühiseid peretuttavaid, rääkinud sarnastest haigustest ja kirunud koos muud maailma. Ent see ehmatus teeb mind tema suhtes ettevaatlikuks veel siiamaani.